Bront Palarae Berlakon Sebagai Lelaki Yahudi Dalam Filem “Ayat-Ayat Cinta 2”
Pelakon terkenal yang juga antara pelakon berbakat tempatan, Bront Palarae bakal membintangi filem terbitan produksi Indonesia iaitu Ayat-Ayat Cinta 2. Apa yang menariknya mengenai filem yang bakal dibintangi oleh pelakon tersebut ialah, beliau akan membawa watak yang bakal mengundang kontroversi kepada peminat hiburan tempatan. Watak yang dimaksudkan ialah Brunch, seorang lelaki berbangsa Yahudi yang menetap di Eropah. Bagaimanapun menurut Bront, walaupun dia membawakan watak seorang lelaki yahudi, ia tidak akan menyentuh soal agama atau pun pegangan akidah. 
“Saya melakonkan watak bernama Barruch, seorang lelaki yang ditemui Fahri (watak utama) di Edinburgh. Menariknya, saya melakonkan watak berbangsa Yahudi yang memerlukan saya mendalami cara dan budaya orang Yahudi termasuk mempelajari bahasa Hebrew untuk berdialog.
“Ini benda baru yang tidak pernah saya temui dalam karya di tanah air. Itu seronoknya terlibat dalam produksi luar. Bagusnya watak ini kerana ia tidak menyentuh soal agama atau pun pegangan akidah. Tiada babak sembahyang atau ritual agama. Jadi tiada masalah dalam soal itu,” – Bront Palarae “Saya melakonkan watak bernama Barruch, seorang lelaki yang ditemui Fahri (watak utama) di Edinburgh. Menariknya, saya melakonkan watak berbangsa Yahudi yang memerlukan saya mendalami cara dan budaya orang Yahudi termasuk mempelajari bahasa Hebrew untuk berdialog. “Ini benda baru yang tidak pernah saya temui dalam karya di tanah air. Itu seronoknya terlibat dalam produksi luar. Bagusnya watak ini kerana ia tidak menyentuh soal agama atau pun pegangan akidah. Tiada babak sembahyang atau ritual agama. Jadi tiada masalah dalam soal itu,” – Bront Palarae Pelakon Ola Bola ini bagaimanapun berkata cabaran yang dihadapinya dalam menjayakan watak ini adalah perlu membuatkan penonton percaya bahawa Barruch seorang Yahudi baik dari segi penampilan, percakapan dan bahasa tubuh. Dalam pada itu, pelakon berusia 38 tahun itu mengakui tidak pernah menonton atau membaca novel “Ayat-Ayat Cinta”, namun ia tidak bermakna dia tidak boleh membawa watak tersebut kerana wataknya tidak perlukan rujukan dari sekuel pertama. Filem arahan Guntur Soeharjanto ini juga turut menampilkan seorang lagi pelakon tempatan iaitu Nur Fazura. Selain daripada filem Ayat-Ayat Cinta 2, Bront juga bakal muncul dengan filem seram Indonesia berjudul Pengabdi Setan dan Daddy’s Home terbitan produksi Filipina